Erling Sandmo

Erling Sverdrup Sandmo (1963–2020) var en norsk historiker, radioprogramleder og musikkritiker.Helge Jordheim og Tore Rem: Formidleren - Erlng Sandmo 1963-2020 - Klassekampen 28. februar 2020  Han var professor ved Institutt for arkeologi, konservering og historie ved Universitetet i Oslo. Sandmo skrev særlig om kriminalhistorie, mentalitetshistorie i tidlig nytid, rettshistorie, historiografi og klassisk musikkhistorie. I 2017 ble Sandmo ansatt av Nasjonalbiblioteket for å lede arbeidet med oppbyggingen av sitt nye senter for forskning på og formidling av historiske kart.

Sandmo ble cand.philol. ved Universitetet i Oslo i 1991.Erling Sandmo Tingets tenkemåter : kriminalitet og rettssaker i Rendalen 1763-97 Hovedoppgave i historie - Universitetet i Oslo, 1991 Han disputerte til doktorgraden i 1998 på avhandlingen Slagsbrødre. En studie av vold i to norske regioner i tiden fram mot eneveldet, som er en mentalitetshistorisk studie om fenomenet vold i Norge i første del av 1600-tallet.Erling Sandmo Slagsbrødre : en studie av vold i to norske regioner i tiden fram mot eneveldet Avhandling (dr. philos.) - Universitetet i Oslo, 1997 Sandmo markerte seg også som rettshistoriker og utga bind to av Norges Høyesteretts historie, som dekker perioden 1905–1965.

 Historiesyn  
Sandmos tidlige arbeider søkte å introdusere den franske filosofen og idéhistorikeren Michel Foucaults metoder og begreper i norsk historie. Han skrev forordet til et av Foucaults oversatte verker i Bokklubbens Kulturbibliotek. Han var derfor en av de norske historikere som klarest har tatt til orde for synspunkter fra postmodernistisk historieteori. Hans doktorgradsarbeid fokuserte på hvordan bøndenes og statsmaktens forståelse av vold endret seg i løpet av 1600-tallet. Satt på spissen «oppstod» vold først da statsmakten definerte visse handlinger som sådan. Dette er et eksempel på det postmodernistiske synet at bruk av språk omdefinerer virkeligheten. Retorikken og vederheftigheten i en av Sandmos tidlige artikler er blitt gransket i Johan L. Tønnessons analyse Vitenskapens stemmer.Vitenskapens stemmer

Sandmo gav sammen med andre forfattere ut norgeshistorieverk for universitetsstudenter. I 2014 utgav han et bok om historieforståelse og historiografi, Tid for historie. En bok om historiske spørsmål, om hvordan historikere gir mening til historiske kilder.morgenbladet.no  Tid for historie. En bok om historiske spørsmål anmeldt av Bo Lindegaard 22.01.2015. arrvev.no Arrvev.no  Tid for historie. En bok om historiske spørsmål anmeldt av Per Strømholm, Arr. Idéhistorisk tidsskrift, nr. 1, 2015. historieblogg.no Anne Minken, Om en frosk og en firfoting i en by Erling Sandmo ikke klarte å finne på noe kart, historieblogg.no, 13. februar 2015.

 Musikkritiker  
I 1993 gav han ut boka Klassisk musikk: en veiviser til de store komponistene og de gode innspillingene. Han var fast musikkanmelder i Morgenbladet og hans artikler i Morgenbladet fra 2003 til 2005 ble utgitt i boka Hør!. I en årrekke ledet han radioprogrammet På Sporet – nytt på CD i NRK P2 sammen med Ragnhild Veire, Nina Krohn og Kjell Hillveg.

 Familie  
Han var sønn av Agnar Sandmo, professor i samfunnsøkonomi.

 Ettermæle 
Sandmo ble i 2020 posthumt tildelt Sverre Steen-prisen for at han i en «årrekke markert seg som en førsteklasses representant for faget i offentligheten, og det ved å kombinere en høy teoretisk og metodisk refleksjon med en levende og inspirerende formidlingskunst, både i skriftlig og muntlig form»

Instituttet for arkeologi, konservering og historie ved UiO har arrangert Erling Sandmo-seminar til minne om Sandmos arbeid i Nasjonalbibliotekets lokaler.

 Referanser 

 Bibliografi  




 Hør! (Sandmos artikler fra spalten Fra platehylla, som sto på trykk i Morgenbladet fra 2003 til 2005) Morgenbladets forlag 2005 ISBN 8299706602
 Siste ord. Høyesterett i norsk historie Bind II, 1905-1965, Cappelen, Oslo 2005 ISBN 8202239206
 Tid for historie : en bok om historiske spørsmål Universitetsforlaget, 2014 ISBN 9788215016443
 Uhyrlig : sjømonstre i kart og litteratur 1491-1895 Nasjonalbiblioteket 2017 ISBN 978-82-7965-321-9

 Eksterne lenker  


 Presentasjon ved Universitetet i Oslo 

Kategori:Norske kulturhistorikere
Kategori:Norske vitenskapshistorikere
Kategori:personer fra Bergen kommune
Kategori:Professorer ved Universitetet i Oslo